nl nl af nl nl nl af af nl af af af af nl af af nl nl nl nl nl af af de de nl af nl af af nl af nl af nl af en nl nl af ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
23 tot 25 Augustus 2013
Weereens het die program baie tyd gegee vir kuier, terwyl die formele nie afgeskeep is nie.
Aankoms en registrasie het Donderdag, die 22ste plaasgevind. Vrydag is ‘n visvangkompetisie gehou en toe vlugbal en ringtennis gespeel om die litte los te maak. Die aand het almal bymekaargekom om te leer uit die geskiedenis deur vertellings en herinnerings.
Saterdag is daar entoesiasties aan boeresport deelgeneem en is ook ‘n kompetisie gehou om te sien wie kan ‘n gholfbal tot in Angola slaan. Die kinders is intussen ook aangesê om hulle slag te wys met foto’s neem en was dit lekker om te sien met hoeveel oorspronklikheid hulle vorendag kon kom. Die aand is afgesluit met heerlike samesang en ‘n verskeidenheidskonsert.
Tydens die seremonie by die monument die Sondag is die 2013- gedenksteen onthul waarna die Voortrekkers ‘n tablo gelewer het. Die tradisionele kliplegging is daarna op die fondasie van die ou polispos gedoen waarna almal Swartbooisdrift besoek het, asook die “Rooikamp”, grafte en murasies. Die middag is die fees afgesluit met ‘n erediens by die kampterrein.
Tydens hierdie geleentheid het die feesgangers egter ook die belangrike stap geneem om ‘n komitee aan te gestel om alle sake rondom feeste en Dorslantrekaangeleenthede te hanteer. Hierdie komitee is eers ‘n gilde genoem, maar daar het besware ingekom teen die woord “gilde” en na baie beraadslaging en kopkrap is die amptelike naam na die tyd na Dorslandtrekvereniging Swartbooisdrift verander.
Hierdie komitee is in verskeie sub- komitees georganiseer om effektiwiteit in die hand te werk na aanleidng van al die afdelings wat hanteer moet word. Hierdie sub- komitees rapporteer weer op ‘n gereelde basis terug aan die groot komitee. Afdelings wat tans aandag geniet is die volgende:
Die reël van feeste elke vyf jaar by Swartbooisdrift
Registrasie van embleme (vlag en wapen)
Die oprig van ‘n klein monument op die perseel van die Voortrekkermonument
Die opstel van gereelde nuusbriewe
Identifisering van historiese plekke, monumente, bakens en grafte, wat insluit die aanteken van GPS lesings van al hierdie plekke
Die hantering en insamel van genealogie en ander inligting - ook via Facebook
Opstel van ‘n volledige bronnelys wat Dorslandtrekinligting bevat
Inrig van ‘n argief en biblioteek te Blohmstraat, Windhoek
Opstel en onderhou van ‘n volledige webbladsy
Omsien na historiese plekke en geskiedenis navorsing
Vir verdere inligting kan u gerus gaan kyk by “Wie is Ons”. Uit die aard van die saak sal dit nie al wees wat die komitee gaan hanteer nie, maar dit hou hulle reeds lekker besig!
Tydens die samesang was daar geen tekort aan musiekmakers nie
Oom Pieter Swart deel sy herinneringe
Die Raadsman van die Kunenestreek, Johannes Muharukua, en Callie Opperman
Onthulling van die 2013- gedenksteen deur oom Danie Opperman. By hom staan tannie Jo Rosemund en tannie Marthie Kloot.
Die bymekaarkom by die monument
Swartbooisdrift waar die boere deurgetrek het
Die Van der Merwes het 'n hond uit 'n bos gekuier!
So slaap mens met die sterre vir 'n dak
Hierdie tweeling leer ook sommer al vroeg die heerlikheid van saam kamp
Ander kon weer nie genoeg kry van die heerlike fontein nie
Die vissermanne was in hulle element